Wɔakyerɛw nsɛm yi wɔ Akuapem kasa mu Nana Abu Bonsra yɛ Ghanani amanyɔni a ɔsoom sɛ mmarahyɛ baguani a ogyina hɔ ma Fomena abatoɔ mpɛsoa so. Wɔ woo Nana wɔ March da ɛtɔ 17 afe 1957 mu. Ofiri kuro a ɛde Dompoase a ɛwɔ Asante Mantam mu wɔ Ghana. Ɔkɔɔ suapɔn a ɛde Kwame Nkrumah University of Science and Technology maa no nyaa abɔdin nkrataa wɔ afe 1981 mu. Ɔtoa n’adesua no so wɔ saa Suapɔn koro no ara mu maa no nyaa abɔdin krataa a ene PhD wɔ afe 1985 mu. N’adwuma a ɔyɛ ne nkosodwuma hyehyɛfo. Ɔsan nso yɛ adansie mu nimdefo ne nsase ho nsɛmsohwɛfo. Ɔyɛ amanyɔkuo New Partriotic Party no mu ni. Na ɔyɛ mmarahyɛ baguani a ogyina hɔ ma Fomena batoɔ mpɛsoa so a ɛwɔ Asante Mantam mu wɔ Ghana, wɔ mmarahyɛ baguakuo a ɛtɔ so nnum wɔ Ghana adehyeman a ɛtɔ so nnan no mu. Onyaa mma a ne dodoɔ yɛ 16,650 no mu 11,787 a egyina hɔ ma oha mu nkyekyɛmu 70.8%. Wɔn a odii wɔn so nkunim no ne Samuel Pinkra a ogyinaa wɔ National Democratic Congress amanyɔkuo no din mu, Augustine Kofi Tieku a ogyinaa wɔ amanyɔkuo Democratic People’s Party din mu  ne James Kobina Seotah a ogyina wɔ Convention People’s Party amnyɔkuo no din mu.